Vikipeedia arutelu:Wikimedia CEE Spring 2020

message: Kas Malta ja Kosovo osalevad ka? --Metsavend 22. märts 2020, kell 14:49 (EET)
replies: text: Ootan ikka vastust. --Metsavend 29. märts 2020, kell 20:01 (EEST)
 Jah, sellel aastal osalevad ka! Lisasin, aitäh --Reosarevok (arutelu) 30. märts 2020, kell 16:57 (EEST)

message: Good day! I'm sorry for writing in English in your encyclopedia. The list of regions is not contain "Tatarstan" and "Bashkortostan", although the pages of other member languages do. If it is mistake, I hope you can correct it. --Фәрһад (arutelu) 25. aprill 2020, kell 09:48 (EEST)
----
Võitjate väljakuulutamine toimub juulis Vikipeedia suvepäevade raames. - tõenäoliselt ei ole veel otsustatud, kus suvepäevad toimuvad. aga kas on otsustatud vähemalt, millal toimuvad? --Ave Maria (arutelu) 16. mai 2020, kell 01:20 (EEST)
----
Kas žüriiliikmeid selgitatakse siiani välja või on nüüd žürii koosseis selgunud ehk? Ave Maria (arutelu) 6. juuni 2020, kell 09:31 (EEST)
replies: text: Jah, see on imelik küll. Ilmselt selguvad žürii liikmed suvepäevadel. --Metsavend 22. juuni 2020, kell 11:52 (EEST)

text: Võitjate väljakuulutamine toimub juulis Vikipeedia suvepäevade raames. Äkki võiks siia ka võitjad kirja panna ja üldse – kus ja millal suvepäevad toimusid? --Metsavend 31. juuli 2020, kell 10:59 (EEST)
replies: text: : Kas on žürii koosseisu kohta mingit infot? Velirand (arutelu) 10. august 2020, kell 11:40 (EEST)

text: : Tundub, et seekordne võistlus suri välja... --Morel (arutelu) 19. august 2020, kell 00:34 (EEST)
replies: text: :: , , mis juhtus? Kas koroonaviirus on mängus? --Metsavend 25. august 2020, kell 15:22 (EEST)
replies: text: ::: Surnud ei ole. Ainult kergelt koomas ;) Kindlasti ei ole aga see teema unustatud.

text: ::: Algne plaan oli (sarnaselt eelmisele korrale) kuulutada võitjad välja suvepäevade raames. Pikalt sai oodatud ja vaadatud, et kas me üldse tohime suvepäevi pidada. WMF seal kaugel ameerikamaal on meile aga nüüd kinnitanud, et enne septembri keskpaika ei tule mingi vikipedistide kogunemise korraldamine kõne allagi (ei pruugi ka hiljem tulla... aga vähemalt selle ajani on kindlasti keeld peal ja edasise osas nad pole veel plaane teinud).

text: ::: Kuna see tulemuste väljakuulutamine oli kogu aeg kuskil umbmäärases tulevikus ja keegi väga sinna žüriisse kuuluda ei soovi, siis on ka žürii kokkupanek veninud, sest pole olnud teravat vajadust tulemusi paika saada. Ivo (arutelu) 28. august 2020, kell 18:50 (EEST)
replies: text: :::: Nüüd on oktoobrikuu juba käes. Kas on žürii osas midagi selgunud? Ei saa ju olla niimoodi, et selline suur ja oluline artiklivõistlus lihtsalt vaikselt ära vajub. Velirand (arutelu) 2. oktoober 2020, kell 14:06 (EEST)
replies: text: :::::Ei taha keegi žüriisse kuuluda. Selles osas ei ole küll midagi muutunud. Selline aasta-aastalt süvenev probleem.

text: :::::Enne aasta lõppu peame niikuinii võitjad välja valima ja ära autasustama. See on nagu fakt. Praegu sihikski ehk jõulukokkusaamisi. Samas on hetkel ka mitmeid pakilisi teemasid ja nii see venib.

text: :::::Arvestades üldiselt üsna lahjat osavõttu, mis aastate möödudes mitte ei parane, ei ole ma ise päris kindel, et seda suureks ja oluliseks võistluseks nimetada saab. Pigem ongi selleteemaline huvi (ka üldiselt artiklivõistluste vastu) üsna leige. Ja ega siin keegi ka enam ette ei kujuta, et kuidas saaks seda võistlust rohkem reklaamida. Kui see konkreetne võistlus ei oleks osalt just Eestist algatatud, siis oleksime vast juba mitu aastat tagasi selle maha matnud. Ivo (arutelu) 3. oktoober 2020, kell 14:15 (EEST)
replies: text: :::::: Kui artiklivõistluse tulemusel kirjutati eestikeelses Vikipeedias 567 artiklit, siis minu meelest on küll tegemist suure ja olulise võistlusega. Velirand (arutelu) 19. november 2020, kell 10:43 (EET)

text: :::::Enamus neist artiklitest oleks niikuinii kirjutatud. See võistlus pakub lihtsalt võimalust mõnele kasutajale oma kirjutatud artiklid kuskile kirja panna. Ei ole üldse näha, et see aitaks Ida-Euroopa esindatuse tõstmisele kaasa või intensiivistaks artikliloomet. Samuti ei tunne keegi väljaspool juba aktiivseid kaastöölisi selle vastu huvi. Ma ei tea, et mida selle võistlusega teha. Ivo (arutelu) 19. november 2020, kell 10:59 (EET)
replies: text: :::::: Ma ei ole selle hinnanguga nõus. Vaatasin üle alates 2015. a. artiklivõistlusel loodud artiklid ja minu meelest on see võistlus Kesk-Ida-Euroopa temaatikat käsitlevate artiklite loomist tublisti edendanud. Samuti ei saa nõustuda väitega, et enamus neist artiklitest oleks niikuinii kirjutatud. Näiteks mina ei oleks ilma selle artiklivõistluseta Ukraina linnade artikleid üldse kirjutama asunudki. Velirand (arutelu) 20. veebruar 2021, kell 15:02 (EET)
replies: text: ::::::: Kurb. Minu meelest üks toredamaid võistlusi, kohe kindlasti mitte mõttetu ja tekitab päris paljudes hasarti ;). Täna hommikul just hakkasin vaatama, et millal see nüüd tuleb ja mis eelmisel aastal toimus ): Auhinnasaajad peaks ikka selgeks tegema!!!!! --Mona 20. veebruar 2021, kell 16:54 (EET)

text: :::Sa osalesid viimati 2018. Nii ei ole ma päris kindel, kas sa pead selle "tekitab päris paljudes hasarti" all silmas ka ennast :P Ivo (arutelu) 15. märts 2021, kell 20:11 (EET)
replies: text: ::::Kas see oli küsimus? Viimasel kahel aastal pole ma tõesti siin aktiivselt tegutsenud. --Mona 16. märts 2021, kell 14:34 (EET)
Tulemused võiks nüüd avaldada, no hiljemalt enne uue võistluse algust võiks ju... Ave Maria (arutelu) 15. märts 2021, kell 13:41 (EET)

text: Kas sel aastal üldse artiklivõistlus tuleb? Siin tundub kirjas olevat, et eestikeelses Vikipeedias ei tulegi: https://meta.wikimedia.org/wiki/Wikimedia_CEE_Spring_2021/Participants Velirand (arutelu) 15. märts 2021, kell 14:16 (EET)
replies: text: : Eksisin vist. Tundub, et sel aasta siiski vist artiklivõistlus tuleb. Velirand (arutelu) 15. märts 2021, kell 15:17 (EET)
replies: text: ::Võistluse üheks oluliseks eesmärgiks on olnud tuua Vikipeediasse juurde uusi kaastöölisi. Vähemalt Eestis ei ole CEE kevad mitte kunagi seda saavutanud. Isegi mitte natuke. Siin võib küll küsida, et ehk on asja ülesehitus seda mitte toetav. Nt kui osalejate looming ei oleks kohe kõigile näha, siis kas see julgustaks uusi tulijaid enam (muidu paistab hästi silma, et keegi on juba 50 artiklit kirjutanud ja seega saab potentsiaalne tulija kohe aru, et mingit võidulootust tal niikuinii pole). Tõsi, sellise muudatuse puhul võiks küll ka oodata, et olemasolevad osalejad pingutavad vähem, sest ilma Viimaseid muudatusi aktiivselt jälgimata ei paistaks nii üldse, et mingitki konkurentsi on. Samas ei pruugi siiski neid uusi tulijaid välja ilmuda.

text: ::Kuna paljud inimesed kirjutavad aasta ringi neil teemadel (meil nt Melilac, aga tegelikult kirjutavad kõik osalejad omale meelepärastel teemadel artikleid ka teistel aastaaegadel), siis on üsnagi küsitav, kas antud artiklivõistlus on tõesti kaasa aidanud CEE teemadel esindatuse paranemisse või oleks see tulemus üsna sarnane, kui seda võistlust poleks (teadupärast kasvab meie keeleversioon niigi ligi 40 artikliga päevas). Jah, lühiartikleid mõningatel tüüpteemadel on võistluse tulemusel küll natuke enam, aga kas seda mõju on rohkem? Mõnes keeleversioonis oleks nagu selgelt näha suurt osavõtuhuvi, kuid julgen sügavalt kahelda, et eestikeelne nende sekka kuulub. Kui ikka andmeid lähemalt analüüsida, siis no ei paista see mõju eriti. Samuti on osalejate väike arv selgeks takistuseks mõju saavutamisel.

text: ::Kui vaadata aga nt seda, et mil määral CEE kevade tulemusel teistes keelversioonides Eestist rohkem kirjutatakse, siis selles osas annab natuke aimu see (ja vaadata just seda growth tulpa, mis iseloomustab muutust perioodil 21. märtsist kuni 11. juunini aastal 2020 (0.01 = u üks uus artiklinupp). Ehk siis mõningate keeleversioonide puhul on isegi natuke neid artikleid puudutatud, mis on eeskujuks antud (silma jäävad poola, türgi ja makedoonia, kuigi neist viimase puhul tekitab see küsimusi, sest võistluse enda lehele on nad üles loetlenud 0 Eestiga seotud artiklit), samas on paljude CEE riikide puhul muutus olematu või lausa negatiivne. Nii näib olevat projektidel nagu Woman in Red hulga suurem mõju ehk paremat tulemust võib anda vähe spetsiifilisematele teemadele keskendumine. Seejuures võivad need spetsiifilisemad kampaaniad kesta ka 365 päeva aastas.

text: ::Jah, lihtne on varasema aasta põhjal kopipaste meetodil uus võistlus käima tõmmata (v.a žüriisse liikmeid leida... see läheb iga aastaga raskemaks). Kui aga osalemas on ainult samad inimesed, kes sageli juba niigi neil teemadel kirjutavad, siis on vägagi põhjendatud küsimus, et kas asi on ennast äkki ammendanud või kas peaks seda kuidagi hoopis teisiti tegema. Võime neid võistlusi teha küll, aga tahaks olla ikka päris kindel, et tõesti on seda osavõtutusoovi. Vähemalt 2021 veel siis proovime. Aga jätkuvalt peaks mõtlema, et kas saab kuidagi paremini. Ivo (arutelu) 15. märts 2021, kell 20:11 (EET)
replies: text: :::Ütlen enda seisukohast, et olen just selle võistluse tõttu teatud riikidega seotud artiklitele tähelepanu pööranud, lähtudes oma huvidest. Neid artiklikesi ma ei oleks muidu ilmselt teinud. Pigem võiks mõelda võistluse laiemale/teistsugusele reklaamile, aga hea asi igal juhul.--Morel (arutelu) 17. märts 2021, kell 17:00 (EET)
thread_title: The list of regions